Michelle Williams Kembali Sebagai Anne Weying Dalam Filem Sekuel Venom
Dalam temubual terbaru bersama Yahoo, bekas pemenang anugerah Golden Globe Michelle Williams mengesahkan dirinya akan kembali membawakan watak Anne Weying dalam filem sekuel Venom terbitan Sony. Aktres tersebut meluahkan keterujaannya kembali membintangi filem anti-hero itu dibawah pengarahan Andy Serkis. “Saya seorang peminat Andy, dan saya sangat terinspirasi oleh apa yang dia dapat lakukan. Dia begitu berbakat dengan cara yang khusus, dan saya sangat teruja untuk belajar dari dia dan berada di sekelilingnya.” “Saya seorang peminat Andy, dan saya sangat terinspirasi oleh apa yang dia dapat lakukan. Dia begitu berbakat dengan cara yang khusus, dan saya sangat teruja untuk belajar dari dia dan berada di sekelilingnya.” “Saya seorang peminat Andy, dan saya sangat terinspirasi oleh apa yang dia dapat lakukan. Dia begitu berbakat dengan cara yang khusus, dan saya sangat teruja untuk belajar dari dia dan berada di sekelilingnya.” Williams sekali lagi akan bergandingan dengan Tom Hardy yang akan meneruskan peranan sebagai Eddie Brock / Venom. Selain aktif dalam bidang lakonan, Serkis juga merupakan seorang pengarah. Dia pernah terlibat dalam kerja-kerja pengarahan apabila menjadi pengarah unit kedua trilogi The Hobbit. Dia juga telah membuat penampilan pertama sebagai pengarah penuh menerusi filem Breath (2017) dan filem kedua iaitu Mowgli: Legend of the Jungle yang ditayangkan di Netflix tahun lepas. Venom berjaya mencatatkan kutipan luarbiasa iaitu sebanyak $855 juta dolar seluruh dunia walaupun menerima respon negatif dari para pengkritik. Filem tersebut telah memperkenalkan watak Cletus Kasady aka Carnage lakonan Woody Harrelson semasa penghujung filem dan dijangkakan watak antagonis itu akan membuat penampilan penuh dalam filem kedua akan datang. Penggambaran dijangka akan bermula tidak lama lagi, dan tarikh tayangan telah ditetapkan pada 2 Oktober 2020.